
	Til:
	Studieutvalget

	Møtetid:
	02.02.05 , 12.15- 14.15

	Møtested:
	Tilstede Gunnar Eriksen, Kristin Solberg, Renate Heggelund, Marie Vangen

	Arkivref.:
	200500854-2/KDA/MØTEBOK

	Møteleder/referent
	Gunnar Eriksen/Kari Gabrielsen


 Referat fra møte i studieutvalget 02.02.2005

Merknader til innkallingen:

Innkallingen skal inneholde opplysninger om hvor referatsakene ligger for gjennomsyn.

Sak 01/04
Referatsaker

1. Referat fra møte i SU den 16.12.04. 

2. Referat fra møte i tredjeavdelingsutvalget 25.11.04

3. Referat fra møte i førsteavdelingsutvalget 07.01.05

4. Referat fra møtet i fjerdeavdelingsutvalget 11.01.05

5. Referat fra møte i forskningsutvalget 19.01.05 

6. Referat fra møte i studentavhandlingsutvalget av 19.01.05

7. Brev av 17.01.05 vedrørende endringer i forskrift om opptakskrav til grunnutdanninger ved universiteter og høgskoler/ forskrift om rangering av søkere til grunnutdanninger ved universiteter og høgskoler- rundskriv F-14-04

8. Brev fra Universitetsdirektøren av 08.12.04 vedrørende rutiner for behandling av personopplysninger i forsknings og studentprosjekter ved Universitetet i Tromsø

9. Reglement for faste lesesalsplasser 4. og 4. avdeling jus.

10. Utlysning av utdanningskvalitetsprisen for 2005 

11. Brev fra Universitetsdirektøren av 24.11.04 om innkjøp av elektronisk verktøy for å utføre studentevalueringer ved UiTØ

12. E-post av 31.01.05 Referansepanelet – tidsfrister våren 2005

Merknader:

Generelt: 

-
Solberg viste til møte i 2 avdelingsutvalget 11.01.05 sak 3/05. Dette referatet mangler i referatsakene. I den anledning ber SU om å få en sak /notat som redegjør for SU s rolle som programstyre.

-
 I tillegg ber SU om å få fremlagt en sak med forslag til skjema for evaluering av egen undervisning.


Til sak 8: Retningslinjene oversendes til studentavhandlingsutvalgene

Sak 50/04
Utdanningsstrategien –KDA ( utsettes)

Sak 02/05
Faglig godkjenning av studiering 1 avdeling master FU Bodø, avdeling Mo i Rana.   ( DL 200402196) 


Enstemmig vedtak:

· Søknad om faglig godkjenning av studiering  for førsteavdeling master i rettsvitenskap fra Folkeuniversitetet i Bodø tas ikke opp til realitetsbehandling for inneværende semester, da Det juridiske fakultet avventer retningslinjer fra sentraladministrasjonen ved UiTø.

· Folkeuniversitetet i Bodø vil få anledning til å søke om faglig godkjenning så snart disse retningslinjer foreligger.

Sak 03/05
Oppnevning av faglig ansvarlig for den nordiske prosedyrekonkurransen ( DL 200200704)


Enstemmig vedtak:



Stig Solheim oppnevnes til fagansvarlig for den nordiske prosedyrekonkurranse

Sak 04/05
Forhåndsgodkjennelse av The Philip Jessup International Law Moot Court Competition som spesialfag ( DL200406711-3)



Enstemmig vedtak:



Studenten får forhåndsgodkjent deltagelse i ” The Phillip C. Jessup International Law Moot Court Competition som 15 studiepoeng i valgfri del”

Sak 05/05
Søknad om støtte til deltagelse i The Philip Jessup International Law Moot Court Competition  ( DL  200406711-4)


Enstemmig vedtak:

· Studenten innvilges kr 4000,- i støtte til deltagelse i  ” The Phillip C. Jessup International Law Moot Court Competition.

· Støtten forutsetter at reisen dokumenteres med reiseregning.

Sak 06/05
Søknad om adgang til å avlegge eksamen  ( DL 200500648)



Vedtatt etter fullmakt 25.01.05.


NN  innvilges dispensasjon fra trengangersregelen, og gis anledning til å avlegge skriftlig skoleeksamen på tredjeavdeling master ( JUR-2503), jf.  forskrift for eksamener ved Universitetet i Tromsø § 24, 2 ledd, 2 alternativ.

Sak 07/05
Søknad om økonomisk støtte – Nasjonal prosedyrekonkurranse  ( DL 200405055)


Enstemmig vedtak:



El§a Norges søknad om økonomisk støtte på kr 8000,- til dekning av reise- og overnattingsutgifter for Tromsøs deltagerlag i den nasjonale prosedyrekonkurransen i februar 2005 innvilges.

Sak 08/05
Opptak til spesialfag ( DL 200500773-1)


Enstemmig vedtak:


Studenten er kvalifisert for opptak til spesialfag i selskapsrett.

Sak 09/05
Forslag til endring av reglement for valgfri del § 24 nr3. – Vedrørende innleveringstidspunktet for stor masteroppgave ( 200404063-17)

Enstemmig vedtak:

Studieutvalget velger å følge studentavhandlingsutvalgets anbefaling:

·  Fristen for endelig godkjenning av emne endres fra 1 februar til 15 januar i vårsemesteret, jf. §14 (3).

· Studenter som skriver stor masteroppgave med oppstart høsten 2004 gis utsettelse av innleveringsfristen til 15 mai.

Sak 10/05
Forslag til endring av reglement for valgfri del § 26 nr 5. vedrørende presentasjon av masteroppgaven etter endt sensur. ( DL 200404063-18)


Enstemmig vedtak:

· Studieutvalget velger å følge studentavhandlingsutvalgets anbefaling: Reglementets § 26 nr 4 opprettholdes

· Det må presiseres i reglementet at studenten skal få tilbud om minst en presentasjon underveis.

Sak 11/05
Søknad om fritak fra § 24 i forskrift for eksamener ved Universitetet i Tromsø (DL 200406395)


Enstemmig vedtak:


NN  innvilges dispensasjon fra trengangersregelen, og gis anledning til å avlegge skriftlig skoleeksamen på jus 3. avdeling ( Jus-300) jf.  forskrift for eksamener ved Universitetet i Tromsø § 24, 2 ledd, 2 alternativ.

Tromsø, 07.02.2005

	Gunnar Eriksen
	

	leder
	Kjersti Dahle

sekretær

